Mis saab maailmast siis, kui tulevad robotid - sel teemal on siiani kirjutanud peamiselt ulmekirjanikud. Juulikuu Horisondis arutleb Tallinna Tehnikaülikooli doktorant ja robotiehitaja Madis Listak, mis saab ikka siis, kui robotid võimust võtavad. Selles ta ei kahtle, et kunagi  võtavad. Robotite eetika ja nendega käitumise klassikalised reeglid töötas poole sajandi eest välja Isac Asimov oma robotinovellides. Listak arutleb, mida teha näiteks siis, kui robot inimese tapab. Kas paneme ta vangi? Kui vangistus on eluaegne, kestab see igavesti. Nii või naa, juba praegu suudab robot teha enamiku üksikuid asju paremini kui inimene. Küllap hakkavad robotid kunagi ka improviseerima. Teisalt muutub inimene ise järjest tehnoloogilisemaks. Ja üha enam riputatakse või kinnitatakse meie külge kas  siis meelelundite võimendajaid nagu mobla, parandajaid nagu prillid või organite asendajaid nagu neerud. Inimene liigub roboti poole.  Vt lähemalt http://www.loodusajakiri.ee/horisont/artikkel509_486.html.  teadus.ee